2023 елны кыенлыкларга карамастан, Татарстаныбыз, районыбыз җитәкчелегенең уйланылган,зирәк сәясәт алып бару аркасында,без бу авырлыкларны чагыштырмача җиңел уздырдык дисәк тә ялгыш булмас.

Билгеле булганча 2022 елның 24 нче февралендә Россия президенты В.В.Путин боерыгы буенча Украина территориясендә фашистик элементлардан чистарту өчен хәрби махсус операция башланды.

Сентябрь ахырында ил буенча өлешчә мобилизация башланды. Безнең авыл җирлегеннән дә Ахметзянов Динар, Гафаров Марсел, Рузибаев Игорь мобилизацияләнде.Ногманов Ленар 2014 елдан

бирле Украинада Донецк шәһәрендә хезмәт итә.һәм аның энесе Батыров Руслан контракт төзеп махсус хәрби операциядә катнаша.Рузибаев Игорь күрсәткән батырлыклары өчен за « Воинскую доблесть» һәм за «Мужество» медальләре белән ,Батыров Руслан “За отвагу” медале белән бүләкләнделәр.Шундый зур батырлык күрсәткән Русланны 1 нче каналдан күрсәттеләр һәм сезгә дә күрсәтеп үтәргә рөхсәт итегез.

Кадыбаш авылы җирлеге тарафыннан СВО да катнашучы егетләргә гаиләләренә даими рәвештә ярдәм күрсәтелеп тора.Өчесенә дә төзелеш материаллары белән ярдәм күсәтелде.Бәйрәмнәрдә азык-төлек наборлары тапшырыла. Һәм шулай ук СВО га мобилизацияләнгән Рузибаев Игорь һәм Ахметзянов Динарны ялга кайтуларын каршы алып туган көннәре белән котладык.

Кадыбаш, Касай халкы тарафынна СВО дагы егетләребезгә булышу йөзеннән токмач басу өмәсе һәм материаль ярдәм оештырылды һәм азык-төлек җыелмасы егеләргә посылка итеп җибәрелде.Аларга саулык сәламәтлек, исән-сау әйләнеп кайтуларын теләп калабыз.Аларның якыннарына, туганнарына ходай тәгәлә сабырлык, түземлек бирсен.

Җирле үзидарә органнары көн саен катлаулы мәсьәлә һәм проблемаларны хәл итеп,халыкка уңайлы яшәү шартлары тудырырга тырыша.Кадыбаш авыл җирлегенеңдә киләчәккә авылның йөзен тагын да матурырак итү,халыкның тормыш көнкүреш шартларын тагын да яхшырту максаты-төп бурыч булып тора.Авыл халкын борчыган пробелмаларның бик күп булуы барыбызга да билгеле.Авыл җирлеге үзенең эшен бюджет учреждениеләренең эшчәнлеген алып барырга,авылларда халыкның көнкүрешен яхшыртуга,аларның күпкырлы ихтыяҗларын үтәүгә,авылларның чисталыгын иминлеген тәэмин итүгә,эчке тәртипне саклауга һәм башка халыкка кагылышлы мәсьәләләрне хәл итүгә юнәлдерде.

Кадыбаш авыл җирлегендә барлыгы 295 хуҗалык бар,яшәү урыны 10,8 мең кв.м. торак тәшкил итә.Җирлектә барлыгы 440 кеше исәпләнә, кызганычка каршы Россиядәге башка авыллардагы кебек үк хуҗалыклар саны да ,даими яшәүчеләр саны да кими бара.

2023 нче елда туучы балалр -1,башкарма комитет таравыннан 6 үлем очрагы теркәлде.

Авылда яшәүче 440 кешенең 202 ир-атлар-47,5%, 238 хатын-кызлар-52,5 %.Балалар 39-8,9%, ,эшче яшендәгеләр 228- 51,8 %.Пенсия яшендәгеләр 173– 39,3% %, 22 студент вузларда белем ала.

Кадыбаш авылында яшәүче өлкәннәребез юбилейларын билгеләп үтте(ләр) Нафиков Рәҗәп,Муллахметова Мувшира,Гөбәйдуллина Нәзирә апалар.Аларга авыл җирлеге исеменнән рәхмәт хаты һәм бүләкләр тапшырылды.

Авыл халкы, тыл һәм хезмәт ветереннары турында кайгырту,аларның теләкләрен,үтенечләрен киңәшләрен тыңлап,аларны хәл итү,авыл җирлегенең төп бурычларының берсе.Халыкның моң-зарын,аларның борчыган сорауларын тыңлап,һәр кешегә ярдәм итү,кирәкле белешмәләр,рекомендацияләр бирү-җирлекнең көндәлек бурычы ул.Әгәрдә без халыкка ярдәм итәләбез икән –без моңа бик шатбыз.

Кадыбаш авыл җирлегендә халык тарафыннан сайлап куелган 7 депутат эшләп килә.Депутатлар сессияләрдә һәм утырышларда катнашалар,халык белән элемтәдә торалар.Алар тарафыннан җирлекнең еллык,квартал,эш-планнары,бюджет,Уставка өстәмәләр,төрле карарлар кабул ителә.Рәхмәт!

Авыл җирлеге Советы һәм башкарма комитеты авылда урнашкан оешмалар,учреждениеләр,мәдәният йорты хезмәткәрләре белән берлектә Бөек Җинүнең 78 еллык бәйрәмен уздырды. Өлкәннәр декадасында авыл җирлегенән чыккан өлкәннәргә чәй өстәле әзерләп бәйрәм уздырылды һәм кайбер оешма-предприятиелардан шулардан лаеклы ялга чыккан өлкәннәргә буләкләр тапшырдылар. Тыл ветераннарына хөкүмәтебез тарафыннан бирелгән бүләкләр тапшырылды.Шулай ук былтыргы үзарасалым акчасына 9 майда төзелгән мемориаль тактаны да ачу тантанасы булып узды.

Авыл җирлеге карамагында 3 авыл яшәп килә һәм бүген 3 авылны берләштергән ООО -Тугызбуй” Кадыбаш бүлекчәсе, 5 учреждениясе: мәктәп , мәдәният йорты , электр, элемтә бүлеге, 1 шәхси кибет, Заляева Гүзәл кибете. Кибеттә барлык төр продукцияләр дә бар. Кирәкле азык-төлек товарлары, яшелчә, җиләк-җимеш, канцелярия, бүләкләр, электр җиһазлары, һәрчак күп төрле ассортиментта. Райпо тарафыннан күчмә автокибет даими рәвештә кирәкле азык-төлек белән тәэмин итеп тора.

**Шулай ук 35/10 КВНлы** Кадыбаш подстанциясе буенча да ризасызлыклар юк. Сәбәпсез ут өзелү очраклары булганы юк.Ул автомат рәвештә эшли.

**Почта буенча 1-2 сүз.**

**Кадыбаш авыл җирлегендә 3 социаль хезмәткәр өлкәннәргә хезмәт күрсәтә** Авыл халкы , өлкәннәр аларның эшләреннән канәгать.Һәм тагын шуны әйтеп китәсе килә - безнең өлкәннәребез Красный бор авылындагы санаторийны бик яраталар. Ел саен берничә кеше барып сәламәтлеген ныгытып кайта .

**Яр Чаллы зонасының электр элемтә** челтәрендә 5 кеше хезмәт куя, алар карамагында 2 Соболь автомобиле бар. Кр. Бор зонасында 32 торак пунктына хезмәт күрсәтәләр. Шул исәптән АТС 15 шт. Таксофон 3. Летай элемтәсе вышкалары 9 шт. Бөтен авылларда да 4-G интернет челтәре куелган. Быел яңа технология буенча GPON интернет, кабельле телевидение һәм һәр өйгә оптик элемтә линиясе керәчәк. Сыйфат артачак 1 керткән ноктадан 5 телевизор ялгап булачак.**Э**лектр элемтәсе яхшы оештырылган,көннән көн интернетка, цифрлы ,интерактив телевидениегә тоташучы хуҗалыклар саны арта гына бара.

**СЭЛАМЭТЛЕК**

Сәламәтлек кешенең иң зур байлыгы һәм без халыкның сәламәтлеге турында даими кайгыртырга тиешбез. Профилактика эше өстенлекле бурыч булып кала. Әгәр кеше уз сәламәтлеге турында кайгыртмаса, сәламәтлек саклауда уңышка ирешү бик кыен. Кадыбаш авыл жирлеге территориясендэ урнашкан амбулаторияда 1 фельдшер , бер җыештыручы, 1 машина йөртүче хезмәт күрсәтә. Февраль аеннан фельдшер ярдәмчесе 1 ставкага эшли башлаячак.Медицина хезмәткәрләре тарафыннан 2023 елда 3003 авыру кабул ителгэн. Шул исәптән өйләргә йөреп 331 кешегә хезмәт күрсәтелде.Шулай ук Нарат авылында, Касайда фельдшер булмау сәбәпле, бу авылларга барып даими ярдәм күрсәтелә. Консультацияга 158 кеше җибәрелеп,63 стационар дәвалау алды.

Авыл олыгая, туучылар саны кими безгә беркетелгән балалар арасыннан туучылар -1, үлүчеләр-6.Беркетү буенча -250,Касайда -56, 17 яшькә кадәр балалар саны 26.

Балаларга һәм өлкәннәргә грипка каршы ел саен профилактик чаралар үткәрелә.

Мәктәптә, мәдәният йортында, амбулаториядә төрле темаларга әңгәмәләр алып барыла.Һәрдаим диспансер авырулар белән эшлибез Диспанзеризациядә артта калмый.Иң беренче тыл ветераннарына уздырабыз.Диспансер учетта 128 кеше тора.Алар һәрдаим каралып торалар.Шул исәптән өйдә ятучыларга да актив патронажлар һәм дәвалау чаралары үткәрелә.2023 елда 246 кеше ФЛГ утте.Бу 100%.Күчмә ФЛГ килүе дә өлкәннәр өчен бик кирәк.Региональ һәм федераль учетта торучыларга ай саен бушлай дару язабыз.Дарулар белән тоткарлыклар юк.

2021 елдан яңа милли Демография проекты 65 яшьтән өлкәннәр программасы буенча социаль автомобиль белән өлкәннәрне медицина учреждениесына алып бару кайту хезмәтен 2023 елда да күрсәтте- алар 35 кеше тәшкил итте.2024 елда да бу эш планга кертелгән.

Диспанзеризация буенча 2023 елга план булса-146 кеше , барлыгы 191 кеше үтеп бу 131 % ка үтәлде .

**Мәдәният буенча: Кадыбаш** авыл җирлеге территориясендә 2 авыл клубы, бер китапханә халыкка хезмәт курсәтә. Кадыбаш мәдәният йортында бик куп кенә чаралар, концертлар һәм мероприятияләр курсәтелә. Кадыбаш мәдәният йорты мәктәп коллективы ,балалар бакчасы,китапханә,амбулатория хезмәткәрләре белән бик нык тыгыз элемтәдә тора.

Татар халык йолалары,бәйрәмнәре «Нәүрүз», «Карга боткасы», «Сабантуй», «Сөмбелә»бәйрәмнәре үткәрелде.

**22 нче июнь – Хәтер көне.** Һәйкәл янында митинг булды. Авылыбызның мулласын чакырып, Коръән укыттык, искә алдык.

26 августа 1970-80 нче елларда авылларны берләштерү нәтиҗәсендә таркалган Алга,Татарстан авыллары халкын барлап,җыеп бергәләп бу авылларга нигез салуга 100 ел уңаеннан “Саумы авылым, саумы нигезем Сине сагынып кайтып килешем” дип исемләнгән зур күләмдә очрашу чарасы узды.Бу кичәне оештыруга зур көчен куйган Ясавиева Рәзилә апага зур рәхмәтебезне белдерәбез.

**Яшьлә**р өчен наркоманиягә каршы «Начар гадәтләр һәм алар белән көрәш» әңгәмәләре хәрдаим алып барыла.

**Җәй а**йларында авыл халкы өчен «Суга керу инструкциясен өйрәнү», «Янгын куркынычсызлыкларыннан саклану», «Мин терроризмга каршы» әңгәмәләр алып барыла.

Пиләмеш авылында Республика күләм чарада Семык- 2023 бәйрәмендә,

Казан шәһәрендә узган “Әгерҗе районы көне” бәйрәм чарасында катнаштык.

**4 нче ноябрь** көнне Халыклар бердәмлеге көне уңаеннан Кадыбаш мәдәният йортында Һәм Касай авылы клубында “Без бергә дип” исемләнгән авылыбыз үзешчәннәре тарафыннан концерт булды.

Яшәгән җиребезне тәртиптә тоту мәсьәләсенең хәр чак ихтибар узәгендә булуы мөхим.Шул максаттан «Чистый берег», «Чистый лес», «Чистый пруд» акцияләрендә хәрдаим катнашалар.

Сәламәтлекләре чикле булган авылдашларны Кадыбаш мәдәният йортына чакырып куңел кутәренкелеге, үзебезнең кулдан килгәнчә хөрмәтләү кичәләре үткәрелде.Кадыбаш мәдәният йортында балалар,яшьләр,өлкәннәр өчен бик күп чаралар,кичәләр үткәрелә авылдашларабыз бик нык теләп катнашалар.Моның өчен без авылдашларыбызга бик рәхмәтлебез.

**Кадыбаш авылы китапханәсенең 2023 нче елга еллык отчеты.**

Кадыбаш авылы китапханәсе    10209  данә китап фонды аша авыл халкына хезмәт күрсәтә.Ел дәвамында китапханәгә 16561 сумлык 164 яңа китап кайтты. Китапханәгә 501 китап укучы язылган.Китап бирелеш-10312 экземпляр.

Китапханә ,мәдәният йорты белән берлектә ,барлык календарь даталарга төрле чаралар оештыра.

Үткәрелгән чараларның кайберләре район газетасында һәм “Яңарыш”та, Вконтакте интернет челтәрендә чагылыш таба.Китапханә эшчәнлеген китап.татр ру, прокультура сайтлары аша россиякүләмендә карап була. Уку залында газета -журналларның күп булуы да китапханәгә китап укучыларны җәлеп итә. 2023 елда район бюджетыннан  газета-журналларга язылу өчен акча бүлеп бирелде. Нәтиҗәдә авыл халкы китапханәдә 10  исемдә газета, 15 исемдә журнал укый алды.Китапханә балалар белән эшләүгә зур игътибар бирә.Балалар белән төрле акцияләрдә катнашып дипломнарга лаек булдык.

Районыбызның “Ак калфак” оешмасының кучмә утырышы Кадыбаш авылы китапханәсендә үтте.Авылдашлар һәм килгән кунаклар өчен “Самавыр бәйрәме” үткәрелде.Китапханә ел дәвамында онлайн рәвештә күп кенә акцияләрдә катнашты: әдәби марафон,без Тукайлы халык һәм башка акцияләр,дипломнарга ия булды. Хәзергесе вакытта китапханәдә капиталь төзекләндерү эшләре бара.

**23 нче октябрь Кадыбаш** авыл җирлегендә якташыбыз Казан шәһәренең “Лицей инженер үзәк” директоры Хәйрутдинова Венера Кашвиевна белән очрашу узды.Ханымның тамырлары, нәсел җепләре Касай авылына барып тоташа. Венера Кашвиевна үзенең туганнарын барлап Касай авылында үзләренең туган нигезендә,зиратта булды.Һәм шулай ук Кадыбаш мәктәбендә,Кадыбаш авылы мәчетендә , тыл һәм сугыш ветераннарына куелган мемориаль тактада туганнарын барлады.

**Авылларның йөзен мәктәпләр ача**. Кадыбаш урта гомумбелем бирү мәктәбе мәктәпкәчә, башлангыч, Һәм урта гомумбелем бирү баскычлары нигезендә белем һәм тәрбия процессын тормышка ашыра.Кадыбаш урта мәктәбендә барысы 36 бала белем ала.Кадыбаштан 13 бала,Касайдан 2 бала,Үтәгәннән 5 бала, Иске Сләктән 15 бала, Нараттан 1 бала.Кадыбаш урта мәктәбе милли белем һәм тәрбия бирү буенча районда ресурс үзәк булып тора. Һәм төп ике профиль буенча белем бирү юнәлешендә эшли – физика –математика профиле һәм химия –биология профиле буенча.

16 –укытучы,1 тәрбияче,11 тех персонал эшли.Югары категория – 8 кеше (43%), 1 нче категория -9 (53%) категориялелек 100 %.БДИ ны югары балга бируче укучылар.Закиров Рушан рус теле 95 балл, нформатика 83 балл.Укутучылары Шайхутдинова Гүзәлия һәм Гиззатуллина А)Ханов Шамил 84 балл тарихтан.Укытучылары Салихова Алсу Котдусовна. Мәктәп буенча 3 отличник ( Шаймарданова Әлфинә,Салихова Азалия,Каюмов Маратлар)

Татарстан Республикасы министрлар кабинеы беркетмәсе “Әгерҗе муниципаль районы МКУ мәгариф идарәсе Боерыгы белән мәктәп каршындагы 2020-2023 елларга төзелгән комплекслы-максатчан программа нигезендә “Милли мәгариф-әхлакый һәм рухи тәрбия нигезе” ресурс үзәк эшли. 2023 елда иң яхшы мәктәп территориясы буенча беренче урын алдылар.

Төрле конкурсларда олимпиадаларда катнашып югары күрсәткечләргә ирештеләр.Шулай ук мәктәптә балалар өчен төрле түгәрәкләр оештырылган.Мәктәп тормышы социаль челтәрләрдә күрсәтелеп барыла.Теләге булган кешеләр бу челтәрләргә кереп мәктәптә булган яңалыклар белән танышып тора алалар.

2023 ел Кадыбаш гомүмбелем бирү мәктәбе үзенең 125 еллык юбилеен билгеләп үтте.Чарада Әгерҗе муниципаль районы башлыгы Ленар Фәрит улы Нургаянов һәм башка бик күп кенә район җитәкчеләре, Казан шәһәренең 121 нче “Лицей инженер үзәк” директоры Венера Кашвиевна үзенең делегациясе белән катнаштылар. Мәктәбебезнең юбилее эчтәлекле, мәгънәле бик күңелле генә уздырылды.Җитәкчеләр, спонсорлар, авылдашлар, мәктәпне тәмамлаган чыгарылыш класс укучылары тарафыннан зур гына бүләкләр тапшырылды.Һәм шулай ук Венера Кашвиевна мәктәп укучыларына һәм мәктәпкә зур күләмдә ярдәм күрсәтте.

Бүгенге көндә 1,2,3,4,5,6 нчы классларда инңенер группалары ачылды.

Һәм кичен Кадыбаш мәдәният йортында Татарстан Республикасы мәдәният министрлыгы “Өмет-Сәяр” халык театры “Син кайда идең?” спетакле чыгышы булды.Бу Венера Кашвиевнаның авлдашларга һәм якташларга бүләге булды.

**Шулай ук балалар бакчасында** 8 бала тәрбияләнә.Бакчада 4 кеше хезмәт куя.Мәктәптә һәм балалар бакчасында балалар кайнар сыйфатлы азык белән тәэмин ителәләр.Фәния Харисовна җитәкчелегендәге барлык укытучыларга, анда эшләүче техник персоналларга тынгысыз хезмәтләре өчен барыбыз исеменнән дә зур рәхмәтебезне җиткерәбез.

**Авыл җирлегендә** җир пайларын арендалап ООО Агрофирма-Тугызбуй ширкәте эш алып бара. Кадыбаш бүлекчәсе буенча 2023 елда 2431 га җиргә ашлык чәчеп уртача һәр га нан 12,6 ц уңыш алдылар. Барлыгы халыкка 803 ц-р пай җирләренә коры, чиста ашлык бирелде, 1 пайга - 438 кг ашлык.Бүгенгесе көнне җирлектән Агрофирмада 9 кеше хезмәт куя.Сезон вакытында алар күп кенә авылдашларны эшле итәләр һәм вакытында хезмәт хакы түләп торалар.Авыл хлкын эшле һәм ашлы иткәннәре өчен һәм безгә һәрвакыт кирәк чагында ярдәм күрсәтеп торганнары өчен үземнең һәм авыл халкы исеменнән зур рәхмәтемне белдерәм.

Яңа Сләк,Алга басуларында 1000 га җирдә Салагыш авылы фермеры Марат Мухамадиев эшкәртә.314 га рапс 170 га горчица чәчелде.Марат Масгутовичка чын күңелдән рәхмәт белдерәбез һәм алдагы эшләрендә уңышлар телибез.

**Авылда тормышның** асылы күп итеп терлек асраудан гыйбәрәт.Авыл җирендә тырышсаң эше дә ашы да була һәм гаилә бюджетына да керем дә яхшы , хуҗалык та төзек, нык була.

2023 елның 1 нче январена авыл җирлегедә 138 баш эре мөгезле терлек булган шуларның 45 сыер, 93 башка төрле эре мөгезле терлек, сарыклар һәм кәҗәләр саны 97 атлар саны 8, 177 оя умарта кортлары, кош кортлар саны 1186 баш.

2023 елда Татарстан хөкүмәте сыер асраган хуҗалыкларга 1 сыерга 2300 сум, 2 сыерга 3300 сум,аннан күбрәк асраучыларга 4300 сум күләмендә субсидия бирде.1 атка 5000 сум, кәҗә асраучыларга 500 сум күләмендә. Сыерлар өчен 128 мең 800 сум, кәҗәләргә 4000 сум 2 атка 10 000 сум акча бирелде.

Авыл җирлегендә иң күп сыер асраучы хуҗалыклар :Султанов Алмаз, Рузибаева Наталья,Арсланов Расих,Ахмадиева Әминә, Рамазанов Рафиль хуҗалыклары.

Шәхси хуҗалыклардан ел дәвамында сөт җыю оештырылды аны Исәнбай авылыннан Мухамадиев Рәис Рифкат улы җыя.Ел дәвамында 1 литр сөткә уртача 20 сум 50 тиен акча түләнде. Барлыгы 2023 елда Кадыбаш җирлеге буенча буенча 6949 литр сөт җыелды, бу 142 454,5 сум тәшкил итә.

Рамазанов Рафиль ( 2 с) - 3719 л – 76 239 сум

Айдаров Рәшит ( 1 с) –1628 литр- 33 374 сум

Рамазанова Лариса ( 1с)-1403 л- 28 761 сум

Айдаров Айрат (1 с)– 199 литр- 4079 сум

Касай авылы буенча 48 870 литр сөт җыелды бу 980 693 сум тәшкил итә.

Иң күп сөт тапшыручы хуҗалыклар:

Султанов Алмаз (13 с)- 32 973 л - 653 067 сум

Ахметзянов Илһам ( 2 с) - 5545 л -113 228 сум

Ахмадиев Әминә( 2с) – 3390 л 70 237 сум

Ахметзянов Илдус( 1 с) - 2471 л - 46 792 сум

Ахмадиев Илшат ( 1с 0 -2294 л – 52 226 сум литр

Рузибаева Наталья ( 3 с) - 2197 л- 48 143 сум сөт тапшырганнар.

Касай авылында Ахмадиева Әминә хуҗалыгы 2,2 га җирдә җир җиләге үстереп 5 тонна уңыш алды һәм шәхси хуҗалыкларга 4 мең җиләк үсентесе сатылды.Голландия сортлары “ЕВ-2” һәм “Ханей”.15 га җиргә арыш, 5 әр га җиргә арпа һәм солы чәчелде .Ахмадиевлар бүгенгесе көнне җирлектә иң тырыш хуҗалыкларның берсе булып торалар.Нәрсәгә тотынсалар,шуны башкарып чыгалар.

Султанов Алмаз хуҗалыгы 13 сыер тота.Ул 30 га җиргә арпа чәчеп,1 га дан 15 цетнер уңыш алуга иреште.Шулай ук Касай авылында иң ныклы хуҗалыкларның берсе булып тора һәм депутат буларак Касай авылындагы булган проблемаларны чишүдә зур өлеш кертә.Аңа бу эшләре өчен зур рәхмәтемне белдерәм.

Закиров Шамиль авылдашларының 96 га пай җирләрен алып 30 га арпа чәчеп, кору булу сәбәпле уртача уңыш 12 ц алды .Пайчыларга 3,0 цетнер ашлык бирелде .Аның бүген ашлык урыр өчен комбаены бар,орлык чистарту өчен питкус,чүп үләннәренә каршы көрәшү өчен агу сиптергече бар.

Җирле бюджет үтәлеше,халыкның тормыш дәрәҗәсе,яшәү рәвеше,авыл җирлегендә булган үзгәрешләр һәм башка мәсәләләргә кушылып китәм.Кадыбаш авыл җирлегенең көн күрсәткече булып анын бюджеты тора.Бюджетның доход 4527,7 мең сум булса,росход ягыда шулай ук үтәлеш 100%.2023 елның 1нче январеннән кергән доходларга туктасак,НДФЛ 62 мең сум җыелган,үтәлеш 100%.

Салымнар буенча: Милек салымы -12 000 сум җыелган,үтәлеш 11 000 сум 91,7 %,җир салымы 179 000 сум,утәлеш 170 000 сум 95%,транспорт салымы 329 000 сум,утәлеш 235 000 сум 71,4 %,түләүле хезмәтләрдән 400 сум җыелган һәм 13 000 сум.

Салымнарны түләмәүчеләрнең күбесе ана капиталына авылдан йорт алып,милек һәм җир салымнарын түләмәүчеләр.Барлык төр салымнар да 1 нче декабрьгә кадәр түләнергә тиеш,аннан соң көн саен пеня арта башлый һәм закон буенча бу бирәчәкләр судка тапшырыла һәм суд приставлары аркылы эзләнеп алына.

Минем ныклап үзара салам мәсәләсенә тукталасым килә.Менә 9 нчы ел инде Татарстан Республикасы хөкүмәте авыллардагы проблемаларны хәл итү өчен,узара салым кертте.Ягъни халыктан җыелган һәрбер сумга 4 сум өстәп бирә.Авылларда соңгы 9 елда башка булган эшләр үзара салым аша эшләнде,алар барысыда күз алдында эшләнде,сез аларны беләсез.Шуңа күрә элек эшләгәннәренә тукталып тормыйм.Үзара салымнан 1нче төркем инвалидлар,армия хезмәтендә булганнар һәм көндез торып укучы студентлар гына азат ителәләр.Узган елга Кадыбаш җирлеге буенча 299 кешедән 500 әр сум акча җыелып 149 500 акча җыелган.Хөкүмәт биргәнен өстәгәч 747 500 сум килеп чыга.Бу акча түбәндәге эшләргә тотылган:

1).Кадыбаш авылында скважиналар өчен тирәнлек насослары сатып алуга – 87 500 сум( 3 насос)

гидрогеологик бәяләмә алу- 99 000 сум

санитар саклау зонасы проектын эшләү өчен – 6630 сум

насосланы кыска ялганыштан саклау өчен блок управления 2 шт һәм кабель алу өчен – 16875сум

2)Кадыбаш ,Касай ,Яңа Сләк авылларындагы урамнарны яктырту чаралары (урам яктырткычларын,электр товарларын сатып алу, урнаштыру, алмаштыру һәм башка эшләр;

Ут яктырткычлар, светодиодный лампалар, таймерлар алуга -60 000 сум тотылды.

3) Кадыбаш,Касай,Яңа сләк авылындагы урамнарны кардан чистарту (юлларга хезмәт күрсәтү, үлән чабу, кардан чистарту, дизель ягулыгы, дизель мае, Кадыбаш авылындагы трактор өчен ягулык-май сатып алу, тракторчыга хезмәт килешүе буенча түләү) һәм территорияне төзекләндерү буенча башка эшләр өчен – 165 000 сум акча каралган иде;

Дизел ягулыгы алуга- 95 000 сум;

Тракторга запчасть,май, тосол алуга -30 000 сум;

Тракторчыга түләү өчен – 40 000 сум;

4)Җирлекнең торак пунктлары чикләрендә янгын куркынычсызлыгының беренчел чараларын тәэмин итү (янгын сүндерү машинасын карап тоту һәм хезмәт шартнамәсе буенча янгын сүндерү машинасы йөртүчесенә түләү, янгын сүндерү машинасына бензин сатып алу, запас частьлар сатып алуга 60 000 сум каралган;

Бензин алуга -10 000 сум;

Машинага запас частьлар алу- 50 000 сум;( свеча,патрубок,аккумулятор,трамблер, рессор)

5) Кадыбаш авыл җирлегендә Гали урамына,Яшьләр урамына,Тау асты урамына һәм касай авылындагы Үзәк урамга Ахметзянов Илдуслар өйенә бара торган юлга салу өчен вак таш сатып алу – 150 000 сум;

1. Күперне ремонтлау (Кадыбаш авылындагы чишмәгә бара торган күперне төзү өчен агач материаллары сатып алуга -50 000 сум;быел эшлиячәкбез.
2. Кадыбаш авылын төзекләндерү шул исәптән;

- куркыныч янаган агачларны, коры, яшел куакларны кисү (куакларны юк итү өчен гербидцидлар сатып алу һәм куакларны кисәр өчен бензин сатып алу цчен -52 500 сум каралган;

Гербидцидлар -25 400 сумга алынды;

Куакларны кисү өчен, смета өчен, бензин алу өчен -27 100 сум (бу куакларны кисү алга таба да дәвам итәчәк)

Быел өчен үзара салым билгеләү буенча 16 нчы ноябрдә Касай һәм Кадыбашта җыеннар булып 700 әр сум җыю турында килешенде.Бүгенгесе көндә бу үзара салым акчасын җыю бара һәм мин,хөрмәтле авылдашлар,сездән үзара салымны тиз арада авыл советына тапшыруыгызны сорар идем.Феврал аенда без аны җыеп бетерергә тиешбез.Планлаштырылган эшләребез күп ,Ходай насыйп итсә,җәй көне бу эшләрне башкарып чыгарга тырышачакбыз.

Быел җыелган акча Кадыбаш авылы буенча түбәндәге эшләргә бүленәчәк**:**

1.1 лампалар, дроссельләр, фонарьлар сатып алу һәм алмаштыру;

1.2 электротоварлар сатып алу;

1.3. урамнарны яктырту өчен материаллар сатып алу;

2.2. җирлекне су белән тәэмин итүне тоту (тирән насослар сатып алу һәм ремонтлау, суүткәргеч челтәрен ремонтлау)

**3.** Янгын куркынычсызлыгының беренчел чараларын тәэмин итү:

3.1 янгын сүндерү машинасы өчен ягулык-майлау материаллары сатып алу;

3.2 янгын сүндерү машинасы өчен автозапчастьләр сатып алу;

4.1 рөхсәтсез чүплекләрне бетерү;

4.2 авыл җирлегенең керү аншлагларын сатып алу һәм ремонтлау, аншлаг ясау өчен торбалар, профильле торбалар, металлар, буяулар, саморезлар һәм электродлар сатып алу;

4.3 Кадыбаш авылында тракторга дизель ягулыгы, дизель мае, ягулык-майлау материаллары һәм запас частьләр алу тракторын карап тоту һәм аларга хезмәт күрсәтү;

4.4 трактор арбасы сатып алу;

4.5 Кадыбаш авылы үзәгендәге хуҗасыз участокларда коймалар өчен төзелеш материаллары сатып алу;

Касай авылы буенча түбәндәге эшләргә бүленәчәк:

- тракторны карап тоту һәм аңа хезмәт күрсәтү (Касай авылындагы трактор өчен дизель ягулыгы, дизель мае,ягулык-майлау материаллары һәм запас частьләр сатып алу):

-Касай авылының Үзәк урамы буйлап юл салу өчен ком һәм вак таш сатып алу.Ямалиев Филерүс тыкрыгы.

Үзарасалым буенча акча җыю – бүгенгә үтәлеш 20 %.

Бүгенгесе көндә җирлектәге бөтен урамнарны, тыкрыкларны трактористыбыз Илфәр ярдәме белән ачып торабыз.Кар күп булуга карамастан бу эшләрне тиешенчә башкара алабыз.

Хөрмәтле авылдашлар! Бүгенге җыенда кабат әйтеп китәсе килә авылыбызның чисталыгын, матурлыгын, төзеклеген булдыру өчен һәрбер шәхси хуҗалык, учреждение- предприятие җитәкчелеге, хезмәткәрләре, шәхси эшмәкәрләр үзләренең өлешләрен кертергә тиеш. Алдагы еллардагыча, язгы айларда авыл җирлеге, республика, район буенча билгеләнгән чисталык икеайлыгында катнашты: йорт каршындагы, оешма территорияләрендә, урамнарда чүп- үләннәрне чабу, урамнардагы, юл буйларындагы чүпләрне җыю, урамда йорт каршында торырга тиеш булмаган төзелеш материалларын рәтләп кую кебек, эшләр башкарылды. Урамнардагы һәм авыл җирлеге территориясендә баганалар агартылды.

Авыл җирлеге башкарма комитеты, ел дәвамында урамнарны электр лампалары белән яктырту, халыкны су белән тәэмин итү, су магистральләрен һәрвакыт карап тору, кирәкле запас частьләр алу, урам юлларын ремонтлау, төзекләндерү, кыш көне урам, тыкрыкларны, юлларны кардан чистарту, халык ихтыяҗларын канәгатьләндерү юнәлешендә эшләр алып бара һәм бу эшләр ел дәвамында алга табада башкарылачак.

**Хөкүмәтебез** тарафыннан авылларыбыз турында кайгыртуны, аларны саклап калу чараларын күрә башлау-зур игътибарга лаек гамәлләр.Ә инде яшьләребезне туган җирләрендә калдыру-бүген көн кадагында торган иң актуаль проблемаларның берсе. Чөнки авылларыбызның киләчәге нәкъ яшьләр белән бәйле.

**Муптан** килгән трактор ярдәме белән Алгага су башнясына бара торган юлда буа будык.Бу трактор ярдәме белән шулай ук чүплекләрне тәртипкә китердек.Муп җитәкчесе Фәннүр Фәнис улына бик зур рәхмәт әйтеп үтәсебез килә.Һәм район җитәкчеләреннән сорыйсы килә: шушы тракторны 1-2 көнгә җәй көне авыл җирлекләренә биреп булса бик күп эшләр әшләп булыр иде.

Тау асты урамына,Исмагилов Айрат тыкрыгына иске таш салынды, өстәлде. Айрат һәм Шамиль үзләренең тракторлары белән эшләделәр. Бу эштә катнашкан Айрат белән Шамильгә зур рәхмәтебезне белдерәбез.

Хөкүмәт программасы буенча 2023 елда-авыл җирлегендә түбәндәге эшләр әшләнде:

урам яктырткычлары алыштырылды Касайда 10, Кадыбашта 10. Амбар тыкрыгына 250 м таш салынды.Яшьләр урамына вак таш өстәлде. Хөкүмәт программасы буенча Кадыбаш авылының мәдәният йортында капиталь төзекләндерү эшләре башланды.Район һәм Республика җитәкчелегенә бу изге эшләре өчен барлык җирлек халкы исеменнән зур рәхмәтебезне белдерәбез.

Күргәнебезчә, авылның проблемалары уңай якка хәл ителеп килә. Ә бит авылларны саклап калу, андагы мәсьәләләрне хәл кылу күп очракта шунда яшәүчеләрнең үзләреннән тора. Авыл башкарма комитетының эше күп кырлы, үзенчәлекле һәм катлаулы. Бернинди бәя белән дә үлчәнелми торган эш. Бүгенге көндә һәрберебез үзебезгә карата, якыннарыбызга карата, тирә-күршеләребезгә карата игътибарлы булыйк.

Күргәнегезчә Кадыбаш һәм Касай зиратларын тәртипкә кертү буенча зур гына эшләр башкардык аллага шөкер.Зиратларны карап тору изге эш.Көз һәм яз айларында авылдашлар ярдәме белән өмәләрдә мәңгелек йортларыбыз чистартылды.

Кадыбаш авылында зират коймасының бер өлеше яңартылды, куркыныч тудырган агачлар кистерелде.Бу эшләр халыктан җыелган акча хисабына башкарылды.Халыктан акча җыюны Кадыбашта Ситдикова Әсфия, Касайда Закирова Айгөл башкара.Авылларда җирлек халкы да өмәләрдә бик актив катнаша. Зиратларны Кадыбашта Рамазанов Илфат,Шакиров Рәшит абыйлар ,Касайда Султанов Алмазга,Яңа Сләктә Вахитов Рәфис, Хамидуллин Илнурлар карап тора.Бик зур рәхмәт аларга.

Өмәдә катнашучыларга,хезмәте кергән хәркемгә аерым рәхмәтемне белдерәм.

**Форсаттан файдаланып Касай авылының Җәвит абыйлар Алмазлар тыкрыгы 400 м вак таш салуны хөкүмәт программасына кертүне сорар идем.**

Чыгышымның азагында әйтәсе килә, авыл җирлеге территориясендә нинди генә зур эшләр эшләнмәсен, алар барысы да район администрация булышлыгы белән башкарыла. Шул уңайдан, рөхсәт итегез авыл җирлеге территориясендә эшләнгән эшләрне башкаруда зур булышлык күрсәтүче Әгерҗе муниципаль район башлыгы Нургаянов Ленар Фәрит улына һәм аның урынбасары Ямалиев Илфат Ильяс улына һәм Республика җитәкчелегенә зур рәхмәт белдерергә һәм бүгенге залда утыручы авылдашларга да, кунакларга да эшләрендә уңышлар, ныклы сәламәтлек һәм гаилә бәхете телибез.

Халык өчен эшләнгән барлык эшләр дә ил , республика , район җитәкчелегенең акыллы тотрыклы сәясәте аркасында башкарыла. Шушы форсаттан файдаланып 15-17 мартта узачак Россия президентын сайлауларында сезне актив катнашырсыз дип ышанып калабыз.

2024 ел ил Президенты В.В.Путин Гаилә елы дип, иглан ителде,ТР Р.Н.Миннеханов Татарстанда Фәнни технологик усеш елы дип, игълан ителде.

Хөрмәтле авылдашлар!

Иртән торуга юлларыбыз чистартылган, юлларыбыз асфальт өйләребездә газ яна утын әзерлисе юк, урамнарыбыз чиста һәм якты, суык су ага.

Пенсияләрне өйгә кертеп бирәләр.Балаларыбыз җылы,чиста белем йортында менә дигән белем алалар.Дәваланырга амбулаториябез бар. Кибет киштәләре тулык, ни генә юк.

Аллага шөкер дип яшик.

Әлбәттә проблемалар бар без аларны чишү өстендә эшлибез. Бергәләп,сөйләшеп, киңәшләшеп эшләргә язсын.Еллар имин булып, куйган максатларыбызга ирешергә ходай насыйп итсен!

Игътибарыгыз өчен зур рәхмәт.